ครึ่งบ่ายไม้สั้น – บล.คันทรี่กรุ๊ป
บริษัทหลักทรัพย์ คันทรี่กรุ๊ป สรุปทิศทางและแนวโน้มตลาดบ่ายนี้
21 ต.ค. 2558

สรุปตลาดภาคเช้า  
ตลาดภาคเช้าปิดตลาดลดลงเล็กน้อยหลังจากเปิดตลาดดัชนีปรับตัวเพิ่มขึ้นได้กว่า 6 จุด สวนทางกับขณะที่ตลาดรอบบ้านที่ส่วนใหญ่จะปรับตัวเพิ่มขึ้น โดยดัชนีวันนี้ได้รับแรงกดดันจากการที่มีแรงขายในตัว KBANK ออกมาหลังจากผลประกอบการออกมาไม่ค่อยดีนัก ขณะที่หุ้นที่ปรับตัวเพิ่มขึ้นส่วนใหญ่จะเห็นหุ้นขนาดกลาง-เล็ก สรุปการซื้อขายภาคเช้าดัชนีปิดที่ระดับ 1,418.59 จุด ลดลง 0.04 จุด
 
แนวโน้ม ภาคบ่าย
คาดดัชนีในช่วงบ่ายยังคงผันผวนต่อเนื่อง หลังจากยังไม่มีปัจจัยบวกใหม่ๆเข้ามามากนัก โดยเรามองการขึ้นลงของดัชนีอยู่ในกรอบ 1,410-1,428 จุด สำหรับการลงทุนนั้น เราแนะนำให้เก็งกำไรระยะสั้นๆโดยเน้นไปที่กลุ่มที่คาดว่าประกอบการประจำงวดไตรมาส 3 จะออกมาโดดเด่นอย่าง อิเล็กทรอนิกส์ สายการบิน และกลุ่มท่องเทียว เป็นต้น
 
วิเคราะห์ทางเทคนิค
IFS ราคาปิด 2.74 บาท
แนวรับ 2.70 บาท   แนวต้าน 3.00 บาท
แนว cut loss หากใกล้จะหลุด 2.66 บาท
กราฟ IFS ฟอร์มตัว W-shape ในระดับต่ำ และ MACD โค้งตัวตัดขึ้นเป็นสัญญาณซื้อในระยะกลาง ซึ่งเป็นจุดเริ่มต้นของการขึ้นรอบยาวเนื่องจากเกิดสัญญาณในระดับต่ำ มองแนวต้านได้ถึง 3.20 บาท แนะนำซื้อสะสม
 
เด็กแนว
ATP30 เป็นหุ้นที่ให้ไว้ก่อนวันปลดแคชราว 1 สัปดาห์ แนะนำให้ทยอยสะสมกัน  ถึงวันนี้มาทบทวนกันอีกที  เนื่องจากเป็นหุ้น IPO น้องใหม่ไม่นาน ตัวบริษัททำอะไรเผลอๆ นักลงทุนลืมไปแล้ว ATP30 ประกอบธุรกิจรถโดยสารไม่ประจำทางเพื่อขนส่งพนักงานของโรงงานอุตสาหกรรมต่างๆ ทั้งในและนอกเขตนิคมอุตสาหกรรม ระหว่างแหล่งที่พักอาศัยในเขตชุมชนไปยังโรงงานอุตสาหกรรมหรือสถานประกอบการโดยเฉพาะรอบเขตนิคมอุตสาหกรรมในภาคตะวันออก มีรถบัสขนาดใหญ่รับส่งผู้โดยสารและระดมทุนเพื่อเพิ่มกองรถอีกไม่น้อยกว่า 50 คันถือเป็นธุรกิจโดดเด่นมาก นี่ขนาดเศรษฐกิจชะลอตัวนะ  ถ้าเศรษฐกิจช่วงดีๆ และนิคมอุตสหกรรมกลับมาบูม จะทำให้บริษัทรับงานปริมาณมากเป็นเท่าตัว เด็กแนวจึงว่าหุ้นตัวนี้มีอนาคตน่าจับตา  จำนวนหุ้นรวม 440 ล้านหุ้น หันไปมองผู้ถือหุ้นใหญ่ก็ต้องบอกว่าเจ้าใหญ่ทั้งนั้นนามสกุลเดียวกับเจ้าของนิคมขนาดใหญ่ อีกทั้งยังมีนามสกุลเดียวกับเจ้าของบริษัททางด่วน  บริษัทขนส่งขนาดใหญ่อีกด้วย จำนวนหุ้นไม่น้อยกว่า 60% อยู่ในมือท่านเหล่านี้ จึงเหลือวิ่งในกระดานไม่น่าจะเกิน 150 ล้านหุ้น ราคาแค่นี้ใช้เงินสะกิดติ่งนิดเดียวราคาก็เด้งรับกลับไปไหนต่อไหน
สิ่งที่น่าจับตาในระยะอันใกล้นี้คือสิ่งที่ผู้บริหารได้บอกไว้ในช่วง road show ว่าจะได้งานใหญ่ โดยมีการเจรจาลูกค้ารายใหญ่ไว้ 4-5 ราย ซึ่งจะทำให้ต้องเพิ่มกองรถอีก 50 คัน งานนี้จะทำให้รายได้พุ่งปรี๊ดกันไปเลยอ่ะ  ส่วนราคาหุ้นที่ลงมาเกินไปนี้ การสร้างฐานแบบ side way น่าจะจบเก็บของคืนเรียบร้อยไปแล้ว งานนี้น่าจะเริ่มมีป๋าดันในไม่ช้า ทรงของกราฟกำลังเริ่มไต่ระดับ แนวต้าน 1.28 ตามด้วย 1.35 และ 1.45 บาทตามลำดับ  มาดูกันเนอะ ขอให้โชคดี